நெய்தல் மலர்

நெய்தல் மலர் (நீலாம்பல்; Nymphaea nouchali) கடற்கரை நிலங்களில் மிகுதியாகப் பூக்கும். இதன் சிறப்பால் இந்த நிலத்தையே நெய்தல்நிலம் என்றனர்.

ஆம்பல், கொட்டி, நீலம், நெய்தல், செங்கழுநீர், குமுதம் என்னும் பெயர் கொண்ட மலர்கள் ஒரு குடும்பத்தைச் சேர்ந்தவை.
நன்னீர் மலர்
குறிஞ்சிப்பாட்டு இதன் இரண்டு வகைகளைக் குறிப்பிடுகிறது.

நீர்நிலை மலர்
ஒன்று நீள் நறு நெய்தல். இதன் காம்பு நீண்டது.குறிஞ்சிப்பாட்டு அடி 79.
இது சுனையிலும், குளங்களிலும் பூக்கும்.
வயல்வெளி மலர்
மற்றொன்று மணிக்குலைக் கள் கமழ் நெய்தல். இது குறுகிய காம்பினைக் கொண்டது.குறிஞ்சிப்பாட்டு அடி 84.
இது வயலில் பூக்கும்.
உவர்நீர் மலர்
கடலோர உப்பங்கழிகளில் பூக்கும்.

 சங்கப்பாடல்கள் தரும் செய்தி 
 நெய்தல் கண்ணுக்கு உவமையாகக் காட்டப்படும்.ஐங்குறுநூறு 181,நற்றிணை 113,
 நறுமணம் கொண்டது. செருந்தியொடு சேர்ந்து பூக்கும்.ஐங்குறுநூறு 182
 உப்பங்கழியில் பூக்கும்.ஐங்குறுநூறு 183
 நெல்வயலில் பூக்கும்.ஐங்குறுநூறு 190,நெய்தலஞ்செறு – அகம் 113நெய்லங்கழனி – புறம் 209
 அலங்கும் இதழ்களைக் கொண்டது.ஐங்குறுநூறு 185
 புல்லிய இதழ்களைக் கொண்டது நற்றிணை 239
 நெய்தல் பூத்திருக்கும் பகுதியை ‘நெய்தல் படப்பை’ என்பர்.திணைமொழி ஐம்பது 41
 கண்ணியாகக் கட்டித் தலையிலும் சூடிக்கொள்வர்.ஐங்குறுநூறு 135
 தொடையாகக் கட்டி மார்பில் அணிந்துகொள்வர்.குறுந்தொகை 401
 நெய்தல் பூவை தெய்வப்பாவைக்குச் சூட்டும் பழக்கம் இல்லை.ஐங்குறுநூறு 187
 வைகறையில் மலரும்.ஐங்குறுநூறு 188
 புன்னைப்பூவின் தாதுகள் நெய்தல்மீது கொட்டும்.ஐங்குறுநூறு 189
 எருமை நெய்தலின் புதுப்பூக்களை மேயும்.அகம் 100
 சோழன் நெய்தலங்கானல் இளஞ்சேட்சென்னியை ஊன்பொதி பசுங்குடையார் என்னும் புலவர் ‘நெய்தலங்கானல் நெடியோய்!’ என விளிக்கிறார். இதனால் நெய்தலங்கானல் என்பது சோழநாட்டின் பகுதியாக விளங்கிய பெருநிலப் பகுதி எனத் தெரிகிறது.புறம் 10

 நெய்தல் மலர்கள் படம் 

 இவற்றையும் காண்க 
சங்ககால மலர்கள்

 அடிக்குறிப்பு 

பகுப்பு:குறிஞ்சிப் பாட்டில் வரும் மலர்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்